b'\n_START_ARTICLE_\nMartyni\xc5\xa1kio dvaras\n_START_PARAGRAPH_\nMartyni\xc5\xa1kio dvaras stov\xc4\x97jo Martyni\xc5\xa1kio kaime. I\xc5\xa1lik\xc4\x99 tik seni med\xc5\xbeiai.\n_START_SECTION_\nIstorija\n_START_PARAGRAPH_\nApie 1654 m. \xc4\x8dia \xc4\xafsik\xc5\xabr\xc4\x97 Stanislovas Kosakovskis (\xe2\x80\x931683). Nuo tada iki 1941 m. dvar\xc4\x85 vald\xc4\x97 Kosakovskiai, tai buvo vienas pirm\xc5\xb3j\xc5\xb3 \xc5\xa1ios gimin\xc4\x97s dvar\xc5\xb3 Lietuvoje. Nuo XVII a. stov\xc4\x97jo medinis pon\xc5\xb3 namas. XVIII a. pabaigoje Antanas Kosakovskis jau buvo suve\xc5\xbe\xc4\x99s plytas naujam dvarui statyti, ta\xc4\x8diau jo brolis vyskupas Juozapas Kazimieras Kosakovskis jas panaudojo Jonavos ba\xc5\xbeny\xc4\x8diai statyti: i\xc5\xa1rikiavo 9 km ilgio baud\xc5\xbeiaunink\xc5\xb3 eil\xc4\x99 ir taip plytos i\xc5\xa1 rank\xc5\xb3 \xc4\xaf rankas buvo perne\xc5\xa1tos Jonavon. Kosakovski\xc5\xb3 medinis namas stov\xc4\x97jo iki 1939 m., kai sudeg\xc4\x97 nuo virtuv\xc4\x97je kilusio gaisro.'